На основу члана 106 и члана 107. Статута општине Медвеђа („Службени гласник града Лесковца“ број 9/2019) , председник Привременог органа општине Медвеђа утврђује

ПРОГРАМ ЈАВНЕ РАСПРАВЕ О

НАЦРТУ

ОДЛУКЕ О БУЏЕТУ ЗА 2024.ГОДИНУ

1. Одређује се спровођење јавне расправе о Нацрту Одлуке о буџету општине Медвеђа за 2024.године.
2. Саставни део овог програма је Нацрт Одлуке о буџету општине Медвеђа за 2024.године.
3. У складу са чланом 106. Статута општине Медвеђа презентује се радни текст акта који је предмет јавне расправе.
4. Јавна расправа одржаће се у периоду од 15.децембра 2023. године до 24. децембра 2023. године.
5. Јавна расправа почиње објављивањем јавног позива за учешће у јавној расправи на званичној интернет страници Општине Медвеђа https://www.medvedja.ls.gov.rs.
6. Образује се Радно тело за спровођење јавне расправе о Нацрту Одлуке о буџету општине Медвеђа у следећем саставу:

- Владимир Гикић, интерни ревизор Општине Медвеђа, председник;

- Марина Раденковић, начелница Одељења за привреду и финансије, члан и

- Дејан Симић, запослени у Одељењу за привреду и финансије, члан.

1. Сугестије, примедбе, иницијативе, коментари и предлози на текст Нацрта Одлуке о буџету општине Медвеђа за 2024.године, достављају се радном телу у писаној форми на адресу Општинско веће општине Медвеђа - Радно тело за спровођење јавне расправе о Нацрту Одлуке о буџету општине Медвеђа за 2024.године, ул. Краља Милана бр. 48, 16240 Медвеђа поштом или непосредно на писарници Општинске управе општине Медвеђа или електронском поштом на e-mail адресу: kabinet.predsednika@medvedja.ls.gov.rs до 24. децембра 2023. године до 14,00 часова.
2. Након спроведене јавне расправе, радно тело из тачке 6. овог програма Привременом органу општине Медвеђа без одлагања доставља Извештај о спроведеној јавној расправи, након чијег разматрања Привремени орган разматра и усваја предлог Одлуке о буџету општине Медвеђа за 2024.годину.

Доставити:

- објавити на званичној интернет страници Општине Медвеђа,

- члановима Радног тела за спровођење јавне расправе,

- Архиви.

06 Број: 06-75/2023

У Медвеђи, 15.децембра 2023.године

ПРЕДСЕДНИК

ПРИВРЕМЕНОГ ОРГАНА

Драган Кулић